વડાપ્રધાન મોદીએ પહેલા જ અપીલ કરી છે કે તેમનો જન્મદિવસની ઉજવણી ના કરવામાં આવે પરંતુ જમ્મુ-કાશ્મીરમાં આવેલા પૂરથી બેહાલ લોકોની મદદ કરવામાં આવે. એટલું જ નહીં આજે એક ખાસ તક એ પણ છે કે ચીનના રાષ્ટ્રપતિ ક્ઝી જિનપિંગ 3 દિવસીય પ્રવાસ પર ભારત આવી રહ્યા છે. બપોરે અઢી વાગ્યાની આસપાસ તેઓ સીધા અમદાવાદ આવી પહોંચશે. અમદાવાદમાં ચીનના રાષ્ટ્રપતિના સ્વાગતની ખાસ તૈયારીઓ કરવામાં આવી છે.